Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: panaszra az érintett szóban kap választ. Az 1993. évi III. törvény 98. § (1) bekezdése szerint a jogosult és hozzátartozója,
Paragraph Index: 1103

panaszra az érintett szóban kap választ. Az 1993. évi III. törvény 98. § (1) bekezdése szerint a jogosult és hozzátartozója, valamint a jogosult jogait és érdekeit képviselő társadalmi szervezet a házirendben foglaltak szerint panasszal élhet az intézmény vezetőjénél vagy az érdekképviseleti fórumnál az intézményi jogviszony megsértése, különösen személyiségi jogainak, kapcsolattartásának sérelme, továbbá az intézmény dolgozóinak szakmai, titoktartási és vagyonvédelmi kötelezettségei megszegése esetén, vagy az ellátás körülményeit érintő kifogások orvoslása érdekében. A panasz kivizsgálására jogosult köteles tizenöt napon belül írásban értesíteni a panasztevőt az elé terjesztett panasz kivizsgálásának eredményéről. A szükséges intézkedések egyidejű megtételével felhívja a figyelmet a sérelem orvoslásának esetleges más módjaira is. Az (1) bekezdésben meghatározott személyek és szervek panaszukkal az intézmény fenntartójához fordulhatnak, ha a panasz kivizsgálására jogosult határidőben nem intézkedik, vagy intézkedésével nem értenek egyet. A vizsgálat megállapítása szerint az intézeti panaszkezelés gyakorlata azon túl, hogy ellentétes mind a házirendben foglaltakkal, mind az idézett jogszabály előírásaival, visszásságot okoz a gondozottak és hozzátartozóik panaszhoz való jogával összefüggésben. A Bács-Kiskun Megyei Önkormányzat „Napra-forgó” Szakosított Otthonának házirendje arról rendelkezett, hogy a gondozottakat érintő (...) panaszt az intézeti vezető főnővérnek kell bejelenteni. Az 1993. évi III. törvény 98. § (1) bekezdése szerint a jogosult és hozzátartozója, valamint a jogosult jogait és érdekeit képviselő társadalmi szervezet a házirendben foglaltak szerint panasszal élhet az intézmény vezetőjénél vagy az érdekképviseleti fórumnál. A vizsgálat megállapítása szerint, egyrészt a panasztétel lehetőségének írásbeliséghez kötött korlátozása, másrészt a gondozottakat érintő panaszoknak az intézeti vezető főnővérhez irányítása visszásságot okoz a gondozottak és hozzátartozóik panaszhoz való jogával összefüggésben. X. A Bács-Kiskun Megyei Önkormányzat „Napra-forgó” Szakosított Otthonának házirendje szerint a gondozottakat csak a közvetlen hozzátartozó rokonok, illetve törvényes képviselő látogathatja. A szabályzat értelmében az intézet megtekintésére, a gondozottak látogatására — kívülálló, idegen személyek esetében — az igazgató főorvos vagy az általa megbízott személy előzetes hozzájárulása alapján kerülhet sor az engedélyezett időben és meghatározott céllal. A vizsgálat megállapítása szerint a látogatás jogának a gondozott rokoni köre, illetve törvényes képviselője személyén kívüli korlátozása és előzetes hozzájáruláshoz kötése, az önkényességet kizáró garanciális jelentőségű szabályozás hiányában, visszásságot idézett elő a diszkrimináció tilalmának alkotmányos elvével összefüggésben. Az általa vizsgált intézetek működésével kapcsolatban megállapított, alkotmányos jogokkal összefüggő visszásságok orvoslására 30 egyedi ajánlást tett az országgyűlési biztos. Ebből 23 ajánlást elfogadtak az érintettek, egy ajánlást visszavontunk, hat ajánlás tekintetében további szakmai párbeszédre volt szükség az érintettekkel. Ezek a következők: A Fejér Megyei Önkormányzat által fenntartott Fejér Megyei Rehabilitációs Intézet működésével összefüggésben megállapított alkotmányos jogokkal kapcsolatos visszásságok orvoslása érdekében a Fejér Megyei Önkormányzatnak — egyebek mellett — a következő ajánlást tette az országgyűlési biztos. Felkérte, hogy gondoskodjon az egészségügyi feladatok ellátásához minimálisan szükséges orvosi jelenlét biztosításáról. Az intézet igazgatójától kapott felvilágosításra hivatkozva a fenntartó arról adott tájékoztatást, hogy az alapellátást nyújtó orvos a havi 48 óra szolgálatot teljes mértékben teljesíti, probléma az orvosi ellátás miatt nem merült fel, az ellátás megfelelőnek bizonyult. Mindennek ellenére elismerte, hogy az orvos nem napi rendszerességgel, minimum két órában látja el a feladatait. Utalt arra is, hogy a szociális törvény módosítása tartalmazza azt, hogy az intézmények egészségügyi ellátásáról külön jogszabály fog rendelkezni. A végrehajtással kapcsolatos rendelkezések még nem ismertek. Ígéretet tettek arra, hogy az ajánlást is figyelembe véve az új jogszabályi rendelkezéseknek megfelelően fognak eljárni az alapellátás megszervezésében, és az ehhez szükséges pénzügyi feltételek biztosításában. A kapott választ az országgyűlési biztos nem fogadta el. A személyes

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes